Kawung

Kawung (Arenga pinnata at. Arenga saccharifera) tangkal Arecaceae pituin alam tropis Asia, ti India wétan nepi ka Malaysia, Indonésia, jeung Pilipina.	 gedéna kaasup palem ukuran sedeng, jangkungna bisa nepi ka 20 m, anu watangna renjul ku puhu dahan/barangbang. Panjang daunna 6–12 m, sedengkeun lébarna 1,5 m, diwangun ku jarum daun nu lobana 1-6 kolom (panjang 40–70 cm, lébar 5 cm). Buahna, katelah 'caruluk', ngaruntuy, diaméterna 7 cm.

Najan teu digolongkeun kaancam punah, di sababaraha wewengkon mah ieu spésiés beuki carang populasina.

Mangpaat 
Masarakat tradisional mikawanoh kawung ku loba mangpaatna, kayaning diala lahanna pikeun diinum atawa dijieun cuka, gula, diala injukna, pakang, harupat, ruyung, lunglum atawa kawul, daun kawung, jeung nyéré, buahna cangkaléng .

Rujukan 
 Ayip Rosidi spk. (2000) Ensiklopedi Sunda: Alam, Manusia, dan Budaya. Pustaka Jaya, Jakarta.
 Hawe Setiawan (7 Okt. 2006). Sundapedia: Jagat Kawung. Pikiran Rakyat.
 Kew Palms Checklist: Arenga pinnata
 Germplasm Resources Information Network: Arenga pinnata
 Global Compendium of Weeds: Arenga pinnata
 Fairchild Tropical Botanic Garden: herbarium specimen
 PACSOA: Arenga pinnata

Dicutat tina

Arenga
Ubar
Tutuwuhan industri
Arecaceae